Siddhaṃ, sabubaré owah dadi rupa anyar banjur kondhang mawa aran Siddhamātṛkā, ya iku jeneng aksara kang dianggo nulisaké basa Sangsekerta kawit taun 600-an tekan taun 1200-an. Aksara iki tumurun saka aksara Brahmi sarana aksara Gupta, lan nurunaké aksara Tirhuta, aksara Assam, aksara Bengali, lan aksara Tibèt. Panulisé jeneng aksara iki rada mbingungaké amarga tembung "Siddhāṃ" karo "Siddhaṃ" loro-loroné kaprah dianggo, sanajan ana kang ngarani tembung "Siddhaṃ" iku kang "bener". Aksara iki kasil besutan aksara kang dianggo nalika mangsané Kraton Gupta. Jenengé aksara dijupuk saka tembung "Siddhaṃ" utawa "Siddhaṃ astu" (muga-muga sampurna) kang asring tinulisaké ing sesirahé pustaka.